3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ของบริษัทฯ และบริษัทร่วม

ลูกค้าของบริษัทฯ นอกจากจะเป็นกลุ่มลูกค้าในอุตสาหกรรมสิ่งทอแล้ว
ผลิตภัณฑ์เส้นใยเรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้

3.2 การตลาดและภาวะการแข่งขัน

โครงสร้างอุตสาหกรรม

อุตสาหกรรมสิ่งทอประกอบด้วยอุตสาหกรรมย่อยหลายอุตสาหกรรมด้วยกัน คือ อุตสาหกรรมเส้นใย
ซึ่งเป็นอุตสาหกรรมขั้นต้น อุตสาหกรรมปั่นด้าย อุตสาหกรรมทอผ้า อุตสาหกรรมฟอก ย้อม พิมพ์
และตกแต่งสำเร็จ เป็นอุตสาหกรรมขั้นกลาง และอุตสาหกรรมเครื่องนุ่งห่ม
เป็นอุตสาหกรรมขั้นปลาย โดยทุกอุตสาหกรรมย่อยเหล่านี้มีความสัมพันธ์กันทั้งระบบ
โดยแต่ละขั้นตอนการผลิตจะมีลักษณะของการใช้แรงงานหนาแน่นและการใช้ทุนหนาแน่นที่แตกต่างกัน

1. อุตสาหกรรมขั้นต้น (Upstream)

เส้นใย - เส้นใยธรรมชาติ (Natural Fibers) ฝ้าย และไหม
เป็นวัตถุดิบสำคัญที่ใช้ในการผลิตเส้นใยธรรมชาติ

- เส้นใยประดิษฐ์ (Man-made Fibers) ประกอบด้วยเส้นใยประดิษฐ์จากธรรมชาติ
และเส้นใยสังเคราะห์

สำหรับประเทศไทย มีการผลิตเส้นใยเรยอน ไนล่อน อคริลิก และ โพลีเอสเตอร์
ซึ่งเป็นขั้นตอนที่ใช้ทุนเข้มข้นที่สุดในกระบวนการผลิตสิ่งทอ และมีการใช้เทคโนโลยีที่ทันสมัย

2. อุตสาหกรรมขั้นกลาง (Midstream)

ปั่นด้าย - โดยนำผลิตภัณฑ์เส้นใยมาผลิตต่อเป็นผลิตภัณฑ์ใหม่ ซึ่งก็คือ ด้าย ที่ใช้ในอุตสาหกรรมสิ่งทอ
มีทั้งประเภทที่นำไปใช้เป็นวัตถุดิบในอุตสาหกรรม ถักทอ และใช้ในการตัดเย็บเครื่องนุ่งห่มโดยตรง

ถัก ทอผ้า - ผลิตภัณฑ์ที่ได้จากอุตสาหกรรมนี้ ได้แก่ ผ้าถัก และผ้าทอ แบ่งเป็น 4 ประเภท คือ
ฝ้ายล้วน ฝ้ายถัก ผ้าสังเคราะห์ และผ้าถักสังเคราะห์

ฟอก ย้อม พิมพ์ และตกแต่งสำเร็จ - เป็นอุตสาหกรรมที่เพิ่มมูลค่าให้กับผ้าผืนดิบ
โดยผ้าผืนที่ผ่านกระบวนการฟอกย้อม พิมพ์ และแต่งสำเร็จแล้วจะมีมูลค่าเพิ่มขึ้น อย่างไรก็ตาม
อุตสาหกรรมฟอกย้อมในไทยเป็นอุตสาหกรรมที่มีการใช้น้ำ สี และสารเคมี พลังงาน
รวมทั้งแรงงานในปริมาณที่สูง และเป็นกระบวนการผลิตที่ก่อให้เกิดน้ำเสียเป็นจำนวนมาก
ต้องพึ่งพาเทคโนโลยีระดับสูงในการผลิตสินค้าให้มีคุณภาพดี และมีความสม่ำเสมอ อย่างไรก็ตาม
การพัฒนานี้ ต้องใช้เงินทุนเป็นจำนวนมาก

3. อุตสาหกรรมขั้นปลาย (Downstream)

  เสื้อผ้าสำเร็จรูป - การผลิตของอุตสาหกรรมนี้จะมีความเกี่ยวเนื่องสัมพันธ์กันทั้งระบบ คือ
  ความต้องการจากอุตสาหกรรมผ้าสำเร็จรูป
  เป็นตัวกำหนดทั้งปริมาณและคุณภาพของการผลิตในอุตสาหกรรมขั้นต้น และอุตสาหกรรมขั้นกลาง
  เนื่องจากอุตสาหกรรมสิ่งทอของไทยในแต่ละขั้นตอนการผลิต ตั้งแต่ขั้นต้น ขั้นกลาง
  จนถึงเสื้อผ้าสำเร็จรูป ยังไม่สามารถพึ่งพากันได้อย่างสมบูรณ์และต่อเนื่อง
  ทำให้ผู้ผลิตในอุตสาหกรรมเสื้อผ้าสำเร็จรูปบางส่วนมีการนำเข้าวัตถุดิบโดยเฉพาะผ้าผืนจากต่างประเทศ
  ลักษณะเด่นชัดของอุตสาหกรรมนี้ คือ การใช้แรงงานมากไม่จำเป็นต้องลงทุนสูง
  และเทคโนโลยีการผลิตไม่ซับซ้อน และมีโรงงานขนาดต่างๆ

-   กลยุทธ์ทางการตลาด

ตลาดปั่นด้ายภายในประเทศมีประมาณ 3.2 ล้านกระสวย ทำการผลิตเส้นด้ายจากเส้นใยฝ้าย
เส้นใยโพลีเอสเตอร์ เส้นใยโพลีเอสเตอร์แบบตัด และเส้นใยเรยอน
ความเติบโตด้านปริมาณกระสวยปั่นด้ายในประเทศไทยค่อนข้างจะซบเซา
เมื่อเปรียบเทียบกับตัวเลขอัตราการเจริญเติบโตแบบทบต้น (CAGR) นานาชาติที่เพิ่มขึ้นร้อยละ 3
และจำนวนจะลดลงอย่างต่อเนื่อง
สาเหตุมาจากการขาดศักยภาพด้านการแข่งขันในภาคสิ่งทอเมื่อเปรียบเทียบกับคู่แข่งจากประเทศจีน
อินเดีย และอินโดนีเซีย บริษัทฯ สามารถรองรับความต้องการภายในประเทศทั้งหมด
และกระตุ้นยอดขายด้วยการแนะนำนวัตกรรมการผลิตสินค้าใหม่ๆ และบริการด้านเทคนิคเสมอ
ด้วยสายการผลิตที่ 4 ซึ่งจะสามารถทำการผลิตเชิงพาณิชย์ได้ภายในสิ้นปีนี้ บริษัทฯ
จะสามารถนำเส้นใย โมดาลออกจำหน่ายสู่ตลาดได้
ซึ่งจะเป็นการเปิดโอกาสสำหรับวงการสิ่งทอทั้งหมด นอกจากนี้
ความต้องการเส้นใยประดิษฐ์เรยอนทั้งภายในประเทศและตลาดส่งออกยังทำให้ปริมาณเส้นใยคงคลังลดปริมาณลงต่ำสุดเป็นประวัติการณ์
โดยปริมาณการขายในช่วง 3 ปีที่ผ่านมามีดังนี้

  -------------------------------- ----------- ------------ -------------
  หน่วย : เมตริกตัน                   ปี พ.ศ. 2549 ปี พ.ศ. 2548  ปี พ.ศ. 2547

  ปริมาณการขายเส้นใยประดิษฐ์เรยอน:     41,051      37,233       42,228
  ภายในประเทศ                                               

  ปริมาณการขายเส้นใยประดิษฐ์เรยอน:     39,786      41,092       36,902
  ต่างประเทศ                                                 

  ปริมาณการขายเกลือโซเดียมซัลเฟต       62,066      59,945       59,651
  -------------------------------- ----------- ------------ -------------

-   ภาวะอุตสาหกรรมและการแข่งขัน

ในฐานะที่บริษัทฯ เป็นผู้ผลิตเพียงรายเดียวในประเทศจึงไม่มีคู่แข่ง บริษัทฯ
ดำเนินนโยบายโดยกำหนดราคาขายที่เป็นธรรม การส่งมอบตรงเวลา
และการบริการสนับสนุนด้านเทคนิค
ประเทศจีนซึ่งเป็นทั้งผู้ผลิตและผู้บริโภคผลิตภัณฑ์เส้นใยประดิษฐ์เรยอนเป็นอันดับหนึ่งของโลก
โดยมีส่วนแบ่งในตลาดโลกร้อยละ 47
กำลังกลายเป็นผู้ส่งออกเส้นใยประดิษฐ์รายสำคัญเนื่องมาจากศักยภาพในการผลิต
และกำลังกลายเป็นคู่แข่งการส่งออกเส้นใยประดิษฐ์รายใหม่ ภายใต้นโยบายขององค์การการค้าโลก
บริษัทฯ ได้สร้างความแข็งแกร่งด้วยการรักษามาตรฐานคุณภาพ ความหลากหลายของผลิตภัณฑ์
ลดต้นทุนการผลิต และบริการที่เป็นเยี่ยมเพื่อเพิ่มศักยภาพในการแข่งขัน

เส้นใยประดิษฐ์เรยอนมีคุณสมบัติที่คล้ายกับใยฝ้าย
และมักจะต้องเผชิญหน้ากับการแข่งขันจากเส้นใยทดแทนอื่นๆ เช่น เส้นใยฝ้ายและโพลีเอสเตอร์
ประเทศไทยเป็นประเทศผู้บริโภคฝ้ายเป็นหลัก
ดังนั้นราคาฝ้ายจึงส่งผลกระทบโดยตรงต่อผลกำไรของบริษัทฯ

หลังการปรับใช้นโยบายขององค์การการค้าโลก ผู้ผลิตด้ายจากประเทศอินเดีย ปากีสถาน
และอินโดนีเซียได้เริ่มส่งออกไปยังสหรัฐอเมริกา ตุรกี และประเทศอื่นๆ ในยุโรป
และเนื่องจากมีศักยภาพการแข่งขันด้านราคา
จึงทำให้สัดส่วนกำไรของผู้ผลิตด้ายในประเทศไทยลดลง
การขยายกำลังการผลิตของผู้ผลิตในประเทศอื่นๆ เช่น ประเทศจีน ปากีสถาน
จะทำให้ปริมาณเส้นใยประดิษฐ์เรยอนในท้องตลาดเพิ่มสูงขึ้น
เส้นใยเรยอนต้องเผชิญหน้ากับการแข่งขันจากเส้นใยฝ้ายและเส้นใยโพลีเอสเตอร์
อุปสงค์อุปทานของเส้นใยเรยอนมีความเกี่ยวพันโดยตรงกับปริมาณการผลิตและราคาของเส้นใยฝ้าย
ประเทศไทยเป็นประเทศผู้บริโภคฝ้ายเป็นหลัก
ดังนั้นการเปลี่ยนแปลงราคาฝ้ายจึงส่งผลกระทบโดยตรงต่อผลกำไรของบริษัทฯ

ความผันผวนของอุตสาหกรรมสิ่งทอและเสื้อผ้าสำเร็จรูปในตลาดโลก
อันเกิดจากการยกเลิกระบบโควต้าเริ่มส่งผลในด้านดี
ดังจะเห็นได้จากปริมาณความต้องการเส้นใยเรยอนที่เพิ่มสูงขึ้น
ตลอดจนราคาขายที่เริ่มปรับตัวสูงขึ้นในไตรมาสสุดท้ายของปี พ.ศ. 2548 อย่างไรก็ตาม
ก็เริ่มมีสัญญาณบ่งชี้ว่าอาจเกิดภาวะซบเซาอีกครั้งในปี พ.ศ. 2549
เนื่องจากต้นทุนโดยรวมที่เพิ่มสูงขึ้นตามราคาน้ำมัน

3.3 การจัดหาผลิตภัณฑ์หรือบริการ

-   ปริมาณการผลิตและการจัดจำหน่าย

+---------------------------+-------+-----+------+-----+------+-----+
|                           | ป     |     | ปี    |     | ปี    |     |
|                           | ี พ.ศ. |     | พ.ศ. |     | พ.ศ. |     |
|                           |  2549 |     | 2548 |     | 2547 |     |
+---------------------------+-------+-----+------+-----+------+-----+
|                           | จำนวน | %   | จ    | %   | จ    | %   |
|                           |       |     | ำนวน |     | ำนวน |     |
+---------------------------+-------+-----+------+-----+------+-----+
| ปริมาณการผลิตจริง (เมตริกตัน)  |       |     |      |     |      |     |
+---------------------------+-------+-----+------+-----+------+-----+
| เส้นใยประดิษฐ์เรยอน          | 7     |     | 78   |     | 78   |     |
|                           | 9,461 |     | ,031 |     | ,614 |     |
+---------------------------+-------+-----+------+-----+------+-----+
| เกลือโซเดียมซัลเฟต           | 6     |     | 60   |     | 59   |     |
|                           | 1,166 |     | ,737 |     | ,737 |     |
+---------------------------+-------+-----+------+-----+------+-----+
| ปริมาณการขายจริง (เมตริกตัน)  |       |     |      |     |      |     |
+---------------------------+-------+-----+------+-----+------+-----+
| ภายในประเทศ               | 4     | 50  | 37   | 48  | 42   | 53  |
|                           | 1,051 | .78 | ,233 | .00 | ,228 | .37 |
+---------------------------+-------+-----+------+-----+------+-----+
| ต่างประเทศ                 | 3     | 49. | 41   | 52  | 36   | 46  |
|                           | 9,786 | 224 | ,092 | .00 | ,902 | .63 |
+---------------------------+-------+-----+------+-----+------+-----+
| รวม                       | 8     | 100 | 78   | 100 | 79   | 100 |
|                           | 0,837 | .00 | ,325 | .00 | ,130 | .00 |
+---------------------------+-------+-----+------+-----+------+-----+
| ปริมาณการขายภายในประเทศ    |       |     |      |     |      |     |
| (ล้านบาท)                  |       |     |      |     |      |     |
+---------------------------+-------+-----+------+-----+------+-----+
| เส้นใยประดิษฐ์เรยอน          | 2,571 | 48  | 2    | 44  | 2    | 50  |
|                           |       | .36 | ,352 | .71 | ,517 | .40 |
+---------------------------+-------+-----+------+-----+------+-----+
| เกลือโซเดียมซัลเฟต           | 223   | 4   | 241  | 4   | 198  | 3   |
|                           |       | .20 |      | .58 |      | .96 |
+---------------------------+-------+-----+------+-----+------+-----+
| อื่น ๆ                      | -     | -   | -    | -   | 17   | 0   |
|                           |       |     |      |     |      | .34 |
+---------------------------+-------+-----+------+-----+------+-----+
| รวม                       | 2,794 | 52  | 2    | 49  | 2    | 54  |
|                           |       | .56 | ,593 | .29 | ,732 | .70 |
+---------------------------+-------+-----+------+-----+------+-----+
| ปริมาณการขายต่างประเทศ      |       |     |      |     |      |     |
| (ล้านบาท)                  |       |     |      |     |      |     |
+---------------------------+-------+-----+------+-----+------+-----+
| เส้นใยประดิษฐ์เรยอน          | 2,515 | 47  | 2    | 50  | 2    | 45  |
|                           |       | .31 | ,668 | .71 | ,261 | .27 |
+---------------------------+-------+-----+------+-----+------+-----+
| เกลือโซเดียมซัลเฟต           | 7     | 0   | -    | -   | -    | -   |
|                           |       | .13 |      |     |      |     |
+---------------------------+-------+-----+------+-----+------+-----+
| อื่น ๆ                      | -     | -   | -    | -   | 1    | 0   |
|                           |       |     |      |     |      | .02 |
+---------------------------+-------+-----+------+-----+------+-----+
| รวม                       | 2,522 | 47  | 2    | 50  | 2    | 45  |
|                           |       | .44 | ,668 | .71 | ,262 | .29 |
+---------------------------+-------+-----+------+-----+------+-----+
| ปริมาณการขายรวม (ล้านบาท)   |       |     |      |     |      |     |
+---------------------------+-------+-----+------+-----+------+-----+
| เส้นใยประดิษฐ์เรยอน          | 5,086 | 95  | 5    | 95  | 4    | 95  |
|                           |       | .67 | ,020 | .41 | ,778 | .67 |
+---------------------------+-------+-----+------+-----+------+-----+
| เกลือโซเดียมซัลเฟต           | 230   | 4   | 241  | 4   | 198  | 3   |
|                           |       | .33 |      | .58 |      | .64 |
+---------------------------+-------+-----+------+-----+------+-----+
| อื่น ๆ                      | -     | -   | -    | -   | 18   | 0   |
|                           |       |     |      |     |      | .69 |
+---------------------------+-------+-----+------+-----+------+-----+
| รวม                       | 5,316 | 100 | 5    | 100 | 4    | 100 |
|                           |       | .00 | ,261 | .00 | ,994 | .00 |
+---------------------------+-------+-----+------+-----+------+-----+

-   วัตถุดิบ และผู้จำหน่ายวัตถุดิบ (SUPPLIER)

  ราคาวัตถุดิบมีบทบาทอย่างมากต่อโครงสร้างต้นทุนการดำเนินงานของบริษัทฯ
  รายละเอียดของวัตถุดิบหลักแต่ละชนิดมีดังนี้

  เยื่อกระดาษชนิดละลายน้ำได้

  เยื่อกระดาษชนิดนี้ต้องนำเข้าจากต่างประเทศทั้งหมด
  โดยส่วนใหญ่นำเข้าจากประเทศแอฟริกาใต้และบริษัทร่วมในประเทศแคนาดา
  เยื่อกระดาษชนิดนี้มีราคาที่เปลี่ยนแปลงขึ้นลงอย่างมากและมีแหล่งจำหน่ายน้อยราย
  ดังนั้นผู้ขายจึงมีอำนาจต่อรองสูงมาก หลังจากที่มีราคาอ่อนตัวลงในช่วงต้นปี
  ราคาได้ปรับตัวสูงขึ้นเล็กน้อยในไตรมาสสุดท้ายของปี พ.ศ. 2549
  แม้ราคาของเยื่อกระดาษชนิดละลายน้ำได้จะเคลื่อนไหวตามแนวโน้มราคาของเยื่อชนิดที่นำมาผลิตกระดาษ
  แต่ราคาที่แท้จริงจะได้รับอิทธิพลจากปริมาณอุปสงค์และอุปทานเท่านั้น

  โซดาไฟ

  วัตถุดิบชนิดนี้บางส่วนได้จากแหล่งผลิตภายในประเทศ และบางส่วนต้องนำเข้าจากต่างประเทศ
  เนื่องจากความต้องการโซดาไฟภายในประเทศได้ปรับตัวสูงขึ้นแต่ปริมาณการผลิตมิได้เพิ่มตาม
  วัตถุดิบภายในประเทศจึงหาได้ยากมากขึ้น บริษัทฯ
  ได้ใช้กลยุทธ์ในการเพิ่มประสิทธิภาพการขนส่งเพื่อรองรับการนำเข้าจากต่างประเทศในปริมาณสูง
  ราคาโซดาไฟมีการแกว่งตัวสูงมาก โดยจะขึ้นอยู่กับอุปสงค์และอุปทานของคลอรีน
  ส่วนใหญ่แล้วระดับราคาค่อนข้างจะคงที่เกือบตลอดปี ยกเว้นเพียงไม่กี่เดือนเท่านั้น
  และไม่มีแนวโน้มว่าราคาจะลดลงเนื่องมาจากต้นทุนพลังงานที่ปรับตัวสูงขึ้นอย่างต่อเนื่อง

  กำมะถัน

  วัตถุดิบชนิดนี้ใช้ในการผลิตก๊าซคาร์บอนไดซัลไฟด์ (CS₂) และกรดซัลฟูริก (H₂SO₄)
  สามารถพบได้ตามธรรมชาติในเหมืองในประเทศแคนาดา
  หรือเป็นผลิตภัณฑ์พลอยได้จากกระบวนการกลั่นน้ำมัน บริษัทฯ
  นำเข้าวัตถุดิบนี้จากโรงกลั่นน้ำมันในประเทศสิงคโปร์และตะวันออกกลางเป็นส่วนใหญ่
  ราคามีการเปลี่ยนแปลงอยู่ในช่วงแคบๆ เท่านั้น และปรับตัวลดลงในช่วงไตรมาสสุดท้ายของปี
  พ.ศ. 2549

  ถ่านไม้

  ถ่านไม้ถูกนำใช้ในการผลิตก๊าซคาร์บอนไดซัลไฟด์ (CS₂)
  ซึ่งเป็นวัตถุดิบหลักอีกชนิดหนึ่งในการผลิตเส้นใยประดิษฐ์เรยอน ถ่านไม้เป็นสินค้าที่ขึ้นอยู่กับฤดูกาล
  โดยปริมาณจะลดลงในช่วงฤดูฝน อย่างไรก็ตาม
  แนวโน้มความขาดแคลนถ่านไม้ทำให้ราคาปรับตัวสูงขึ้นประมาณร้อยละ 20 ในปีนี้ แม้ว่าบริษัทฯ
  จะสามารถนำเข้าสินค้าชนิดนี้จากประเทศจีนและอินโดนีเซีย แต่ก็จะส่งผลทำให้ต้นทุนของบริษัทฯ
  เพิ่มสูงขึ้นไปด้วย เมื่อพิจารณาถึงประเด็นความสำคัญของ CS₂ แล้ว บริษัทฯ
  จึงได้ดำเนินการก่อสร้างโรงงานผลิต CS₂ ในจังหวัดสระบุรี โดยใช้ก๊าซธรรมชาติ
  เพื่อรองรับความต้องการใช้ CS₂ ของบริษัทฯ รวมไปถึงส่วนที่มีการขยายกำลังการผลิตด้วย

-   การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

บริษัทฯ มีระบบการบำรุงรักษาทั้งแบบตามอายุการใช้งานและระบบป้องกันการประเมินสถานการณ์
(TPM, Six Sigma) เพื่อให้อุปกรณ์ทุกชิ้นในโรงงานอยู่ในสภาพใช้การได้ดีอยู่เสมอ บริษัทฯ
คำนึงถึงความปลอดภัยในการทำงานเป็นสำคัญ
นอกจากการอบรมพนักงานให้คำนึงถึงความปลอดภัยอยู่เสมอแล้ว บริษัทฯ
ยังได้ลงทุนในด้านการจัดซื้ออุปกรณ์เพื่อความปลอดภัยที่จำเป็น และมีการฝึกซ้อมหนีไฟ
การอพยพในกรณีที่เกิดเหตุฉุกเฉิน เป็นต้น
เพื่อให้มีความตื่นตัวในมาตรฐานการรักษาความปลอดภัยสูงสุด นอกจากนี้ บริษัทฯ
ได้รับการรับรองมาตรฐานการจัดการสิ่งแวดล้อมไอเอสโอ 14000 ทำให้บริษัทฯ
มีระบบการจัดการด้านเอกสารสิ่งแวดล้อมและขั้นตอนการดำเนินงานที่ได้มาตรฐาน

บริษัทฯ ได้ลงทุนอย่างต่อเนื่องไปเป็นจำนวนมาก เพื่อการปรับปรุงระบบบำบัดมลพิษ (ETP) ปัจจุบันบริษัทฯ ได้ผ่านมาตรฐานซึ่งกำหนดโดยกระทรวงอุตสาหกรรม ในปีนี้ บริษัทฯ ได้จัดงบประมาณเพื่อให้มีการศึกษาวิเคราะห์ผลกระทบต่อสิ่งแวดล้อมโดยบริษัทเอกชนอิสระ โดยผลการศึกษาที่ได้มา บริษัทฯ จะได้นำรายงานมาประกอบการพิจารณาเพื่อปรับปรุงการทำงานต่อไป

ถ่านไม้เป็นวัตถุดิบหลักอีกชนิดหนึ่ง ซึ่งถูกนำใช้ในการผลิตก๊าซคาร์บอนไดซัลไฟด์ (CS₂) ในการผลิตเส้นใยประดิษฐ์เรยอน ซึ่งเป็นหนึ่งในส่วนประกอบหลักของการผลิตเส้นใยเรยอน เพื่อรักษาสมดุลของธรรมชาติ ด้วยเงินลงทุน 656 ล้านบาท บริษัทฯ ได้ก่อตั้งโรงงานผลิตก๊าซคาร์บอนไดซัลไฟด์ โดยใช้ก๊าซธรรมชาติ เพื่อเป็นหลักประกันความพอเพียงของก๊าซคาร์บอนไดซัลไฟด์ ทำให้บริษัทฯ สามารถเลิกใช้ถ่านไม้ในการผลิต

3.4 งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

- ไม่มี-